
                 __.12.2016.a nr ____- k
Rahvusvahelise riigihanke „Narva linna välisvalgustuse hooldustööd 2017-2020“ (179052) 

avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse 05.10.2016. a korraldusega nr 1092-k algatati rahvusvahelise riigihanke „Narva linna välisvalgustuse hooldustööd 2017-2020“ hankemenetlus. 07.10.2016.a. avaldati riigihangete registris hanketeade viitenumbriga 179052. 

Pakkumuste esitamise tähtpäevaks oli 17.11.2016.a. Pakkujate kvalifitseerimine, pakkumuste vastavaks tunnistamine ning eduka pakkumuse väljaselgitamine toimusid Narva Linnavalitsuse riigihanke konkursikomisjoni 22.11.2016.a. ja 24.11.2016.a. koosolekutel. 
Eeltoodu alusel ning juhindudes Narva Linnavalitsuse 08.03.2006. a määruse nr 298 „Riigihangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks.
3. Otsus
Kinnitada riigihanke „Narva linna välisvalgustuse hooldustööd 2017-2020“ (viitenumber: 179052) avatud hankemenetluse tulemused ning tunnistada võitjaks AS VKG Elektriehitus (reg.kood 11002506) pakkumus kogumaksumusega 621 936,00 (kuussada kakskümmend üks tuhat üheksasada kolmkümmend kuus eurot 00 senti) (sisaldab käibemaksu).
4. Rakendussätted

4.1. Käesolev korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

